wickkiey/tamil-wikipedia-chunked huggingface dataset:
# எயிற்பட்டினம்

**எயிற்பட்டினம்**, வங்கக்கடல் விழுங்கிய சங்ககாலத் துறைமுகங்களில் ஒன்று. இது பிற்காலத்தில் மரக்காணம் என்று பெயர்பெற்றது. இவ்விடத்தை *எயில் பட்டினம்* என்றும் *சோ பட்டினம்* என்றும் பெயர் பெற்றிருந்தது
- பெலிபளஸ் இதனைச் சோபட்மா எனக் குறிப்பிடுகிறார்.  
காவிரிப்பூம்பட்டினம், கொற்கை, பாண்டிய-நாட்டுத் தொண்டி ஆகியவை சங்க-இலக்கியம் காட்டும் வங்கக்கடல் துறைமுகங்கள். கடல்-மல்லை பல்லவர் காலத்துக்குப் பின் கடலால் கொள்ளப்பட்டது.
- சங்க இலக்கியங்களில் வங்கக்கடல் துறைமுகங்களாகக் காட்டப்பட்டுள்ளவை நான்கு. தெற்கிலிருந்து வடக்கு வடக்கு நோக்கிச் செல்லும்போது அவற்றின் வரிசை இவ்வாறு அமையும்.
:கொற்கை – பாண்டிநாட்டுத் துறைமுகம்.
:புகார் என்னும் காவிரிப்பூம் பட்டினம் – சோழநாட்டுத் துறைமுகம் பட்டினப்பாலை
:எயிற்பட்டினம் – ஓய்மானாட்டுத் துறைமுகம் சிறுபாணாற்றுப்படை
:நீர்ப்பெயற்று – தொண்டைநாட்டுத் துறைமுகம் பெரும்பாணாற்றுப்படை  
எயிற்பட்டினம் – சிறுபாணாற்றுப்படை என்னும் நூல் இந்தத் துறைமுகம் பற்றி விரிவாகக் குறிப்பிடுகிறது. சிறுபாணாற்றுப்படை நூலைப் பாடியவர் இடைக்கழிநாட்டு நல்லூர் நத்தத்தனார். பாடப்பட்ட அரசன் ஓய்மானாட்டு நல்லியக்கோடன். இந்த நூல் இந்த ஊரை ‘மதிலொடு பெயரிய பட்டினம்’ எனக் குறிப்பிடுகிறது. மதில் என்னும் சொல்லுக்கு எயில் என்று மற்றொரு பெயரும் உண்டு. எனவே இது எயிற்பட்டினம் என ஆகிறது. பெருப்ளஸ் இதனைச் சோபட்மா எனக் குறிப்பிடுகிறார். சோ என்னும் சொல் மதிலரணைக் குறிக்கும்.  
இக்காலத்தில் ஆலம்பரக்கோட்டை எனப்படும் ஊர் கோட்டைக் கொத்தள இடிபாடுகளுடன் உள்ளதை முனைவர் இளங்கோவன் குறிப்பிடுகிறார். இது பிற்காலக் கோட்டை என்றாலும் இங்குதான் எயிற்பட்டினம் இருந்தது எனலாம்  
இவ்வூரில் தாழம்பூ அன்னப்பறவை போல் பூத்ததாம். செருந்திப் பூக்கள் பொன் போலப் பூத்தனவாம். முண்டகப் பூக்கதிர்கள் மணிநிறம் கொண்டனவாம். புன்னைப் பூக்கள் முத்துகள் போல் கொட்டினவாம். இப்படிக் கடலோரக் கானல் வெண்மணலால் விம்மிக் கிடந்ததாம். இப்படிப்பட்ட நெய்தல் நெடுவழியில் சென்று புலவர் எயிற்பட்டினத்தை அடைந்தாராம். இந்தப் புலவரால் ஆற்றுப்படுத்தப்படும் சீறியாழ்ப் பாணன் எயிற்பட்டினம் சென்றால் விரைமரங்கள் (விரைந்து செல்லும் மரக்கலங்கள்) ஒட்டகம் தூங்குவது போல் நிற்பதைக் காணலாமாம் என்றும், அங்கே தின்னுவதற்குச் சுட்ட மீனும், பருகுவதற்கு பழம்படு தேறலும் (பழச்சாற்றுக் கள்) விருந்தாகப் பெறலாமாம். என்றும், இந்த விருந்தினை நுளைமகள் என்னும் பரதவப் பெண் படைப்பாள் என்றும், இந்தப் பட்டினம் கிடங்கிற்கோமானாகிய நல்லியக்கோடனுக்கு உரியது என்றும் குறிப்பிடுவதாகப் பாடல் அமைந்துள்ளது.
# எயிற்பட்டினம்

## ஆழ்கடல் புதையல்

*மதில்* என்றால் 'எயில்’ என்று பெயர் ஆகும். அவ்வூர் எயிற்பட்டினம் ஆயிற்று. சங்ககாலத்தில் துறைமுக நகரமாக விளங்கிய இவ்வூருக்கு சீனர்களும் கிரேக்கர்களும் வந்து வணிகம் செய்திருக்கின்றனர். இந்த ஊரை கிரேக்கர்கள் ‘சோபட்மா’(சோ பட்டினம்) என்று குறிப்பிட்டுள்ளனர். ‘சோ’என்றாலும் மதில் என்று பொருள்.
# அருப்புக்கோட்டை வட்டம்

** அருப்புக்கோட்டை வட்டம்** (*Aruppukkottai Taluk*) தமிழ்நாட்டின், விருதுநகர் மாவட்டத்தில் உள்ள 10
வட்டங்களில் ஒன்றாகும். இந்த வட்டத்தின் தலைமையகமாக அருப்புக்கோட்டை நகரம் உள்ளது. இந்த வட்டத்தின் கீழ் 83 வருவாய் கிராமங்கள் உள்ளன. அருப்புக்கோட்டை ஊராட்சி ஒன்றியம் இவ்வட்டத்தில் உள்ளது.
# அருப்புக்கோட்டை வட்டம்

## மக்கள்தொகை பரம்பல்

2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 246,236 மக்கள்தொகை கொண்டது. மக்கள்தொகையில் 122,528 ஆண்களும், 123,708 பெண்களும் உள்ளனர். 66,798 குடும்பங்கள் கொண்ட இவ்வட்ட மக்கள்தொகையில் 49.2% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 84.4% மற்றும் பாலின விகிதம் 1,000 ஆண்களுக்கு, 1,010 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 24139 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 943 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 27,401 மற்றும் 232 ஆகவுள்ளனர். மக்கள்தொகையில் இந்துக்கள் 93.93%, இசுலாமியர்கள் 3.39%, கிறித்தவர்கள் 2.48%% மற்றும் பிறர் 0.21% ஆகவுள்ளனர்.
# அருப்புக்கோட்டை வட்டம்

## வருவாய் கிராமங்கள்

1. அம்பலதவநத்தம்
1. ஆலடிபட்டி
1. ஆமணக்குநத்தம்
1. அருப்புக்கோட்டை
1. அத்திப்பட்டி
1. கோபாலபுரம்
1. குருணைக்குளம்
1. குருந்தமடம்
1. எறசின்னம்பட்டி
1. கே. செட்டிகுளம்
1. காளையார்கரிசல்குளம்
1. கள்ளக்கறி
1. கல்லுமடம்
1. கல்லுமார்பட்டி
1. கல்லூரணி
1. கல்யாணசுந்தரபுரம்
1. கணக்கை
1. கஞ்சநாயக்கன்பட்டி
1. கருப்புக்கட்டியேந்தல்
1. கட்டகஞ்சம்பட்டி
1. காட்டங்குடி
1. கீழ்க்குடி
1. கொங்கணக்குறிச்சி
1. கூத்திப்பாறை
1. கோவிலாங்குளம்
1. குலசேகரநல்லூர்
1. குல்லம்பட்டி
1. குல்லூர்சந்தை
1. குரஞ்சன்குளம்
1. மண்டபசாலை
1. மாங்குளம்
1. மறவர்பெருங்குடி
1. மீனாட்சிபுரம்
1. மேலையூர்
1. மேலகண்டமங்கலம்
1. மேட்டுதொட்டியன்குளம்
1. முத்துராமலிங்கபுரம்
1. நார்த்தம்பட்டி
1. பி. ஆண்டிபட்டி
1. பாலையம்பட்டி
1. பாலவநத்தம்
1. பந்தல்குடி
1. பரளச்சி
1. பரட்டநத்தம்
1. கிழக்கு பெரியபுளியம்பட்டி
1. மேற்கு பெரியபுளியம்பட்டி
1. பொம்மக்கோட்டை
1. பூலாங்கால்
1. பொட்டம்பட்டி
1. பொய்யன்குளம்
1. புலியூரான்
1. புல்லாநாயக்கன்பட்டி
1. புரசலூர்
1. ராஜகோபாலபுரம்
1. ராமபுரம்
1. சலுக்குவார்பட்டி
1. சவ்வாஸபுரம்
1. செம்பட்டி
1. செங்குளம்
1. செட்டிகுறிச்சி
1. செட்டிபட்டி
1. சிலுக்கபட்டி
1. கிழக்கு சிம்மசின்னம்பட்டி/தும்முசின்னம்பட்டி
1. மேற்கு சிம்மசின்னம்பட்டி/தும்முசின்னம்பட்டி
1. சுக்கிலநத்தம்
1. சூலக்கரை
1. சுந்தகோட்டை
1. சுத்தமடம்
1. டி.கொப்புசித்தம்பட்டி
1. தம்மநாயக்கன்பட்டி
1. தெற்குநத்தம்
1. திருமலைபுரம்
1. திருவிருந்தால்புரம்
1. தொப்பலாக்கரை
1. தும்மக்குண்டு
1. வி. கொப்புசித்தம்பட்டி
1. வடக்குநத்தம்
1. வள்ளுவந்தபுரம்
1. வதுவர்பட்டி
1. வேதாந்தம்
1. வேலாயுதபுரம்
1. வேப்பிலைசேரி
1. வில்லிபத்திரி
# காரியாபட்டி வட்டம்

** காரியாபட்டி வட்டம்** (*Kariapatti Taluk*), தமிழ்நாட்டின், விருதுநகர் மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக காரியாபட்டி நகரம் உள்ளது. இந்த வட்டத்தின் கீழ் 107 வருவாய் கிராமங்கள் உள்ளன. காரியாப்பட்டி ஊராட்சி ஒன்றியம் இவ்வட்டத்தில் உள்ளது.
# காரியாபட்டி வட்டம்

## மக்கள்தொகை பரம்பல்

2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 105,428 மக்கள்தொகை கொண்டது. மக்கள்தொகையில் 52,993 ஆண்களும், 52,435 பெண்களும் உள்ளனர். 28,032 குடும்பங்கள் கொண்ட இவ்வட்ட மக்கள்தொகையில் 70.4% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 76.31% மற்றும் பாலின விகிதம் 1,000 ஆண்களுக்கு, 989 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 956 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 25,128 மற்றும் 5 ஆகவுள்ளனர். மக்கள்தொகையில் இந்துக்கள் 95.76%, இசுலாமியர்கள் 1.63%, கிறித்தவர்கள் 2.49% மற்றும் பிறர் 0.13% ஆகவுள்ளனர்.
# இராஜபாளையம் வட்டம்

**இராசபாளையம் வட்டம்** (*Rajapalaiyam Taluk*), தமிழ்நாட்டின், விருதுநகர் மாவட்டத்தில் உள்ள 10
வட்டங்களில் ஒன்றாகும். இந்த வட்டத்தின் தலைமையகமாக இராசபாளையம் நகரம் உள்ளது. இந்த வட்டத்தின் கீழ் 35 வருவாய் கிராமங்கள் உள்ளன. இராசபாளையம் ஊராட்சி ஒன்றியம் இவ்வட்டத்தில் உள்ளது.
# இராஜபாளையம் வட்டம்

## மக்கள்தொகை பரம்பல்

2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 3,47,668 மக்கள்தொகை கொண்டது. மக்கள்தொகையில் 1,73,529 ஆண்களும், 1,74,139 பெண்களும் உள்ளனர். 1,00,543 குடும்பங்கள் கொண்ட இவ்வட்ட மக்கள்தொகையில் 44.6% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 81.19% மற்றும் பாலின விகிதம் 1,000 ஆண்களுக்கு, 1,004 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 33,499 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 938 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 76,569 மற்றும் 545 ஆகவுள்ளனர். மக்கள்தொகையில் இந்துக்கள் 95.14% , இசுலாமியர்கள் 1.78%, கிறித்தவர்கள் 2.86% மற்றும் பிறர் 0.03% ஆகவுள்ளனர்.
# சாத்தூர் வட்டம்

** சாத்தூர் வட்டம்** (*Sattur Taluk*), தமிழ்நாட்டின், விருதுநகர் மாவட்டத்தில் உள்ள 10
வட்டங்களில் ஒன்றாகும். இந்த வட்டத்தின் தலைமையகமாக சாத்தூர் நகரம் உள்ளது. இந்த வட்டத்தின் கீழ் 53 வருவாய் கிராமங்கள் உள்ளன. சாத்தூர் ஊராட்சி ஒன்றியம் இவ்வட்டத்தில் உள்ளது.
# சாத்தூர் வட்டம்

## மக்கள்தொகை பரம்பல்

2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 1,68,607 மக்கள்தொகை கொண்டது. மக்கள்தொகையில் 83,151 ஆண்களும், 85,456 பெண்களும் உள்ளனர். 47,891 குடும்பங்கள் கொண்ட இவ்வட்ட மக்கள்தொகையில் 60.7% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 78.21% மற்றும் பாலின விகிதம் 1,000 ஆண்களுக்கு, 1,028 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 17,098 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 941 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 40,787 மற்றும் 329 ஆகவுள்ளனர். மக்கள்தொகையில் இந்துக்கள் 94.81% , இசுலாமியர்கள் 1.4%, கிறித்தவர்கள் 3.66% மற்றும் பிறர் 0.03% ஆகவுள்ளனர்.
# சிவகாசி வட்டம்

** சிவகாசி வட்டம்** (*Sivakasi Taluk*) தமிழ்நாட்டின், விருதுநகர் மாவட்டத்தில் உள்ள 10
வட்டங்களில் ஒன்றாகும். இந்த வட்டத்தின் தலைமையகமாக சிவகாசி நகரம் உள்ளது. இந்த வட்டத்தின் கீழ் 36 வருவாய் கிராமங்கள் உள்ளன. சிவகாசி ஊராட்சி ஒன்றியம் இவ்வட்டத்தில் உள்ளது.
# சிவகாசி வட்டம்

## மக்கள்தொகை பரம்பல்

2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 4,26,753 மக்கள்தொகை கொண்டது. மக்கள்தொகையில் 2,11,880 ஆண்களும், 2,14,873 பெண்களும் உள்ளனர். 1,17,312 குடும்பங்கள் கொண்ட இவ்வட்ட மக்கள்தொகையில் 37.9% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 80.17% மற்றும் பாலின விகிதம் 1,000 ஆண்களுக்கு, 1,014 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 45,678 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 976 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 79,775 மற்றும் 515 ஆகவுள்ளனர். மக்கள்தொகையில் இந்துக்கள் 93.28%, இசுலாமியர்கள் 2.24%, கிறித்தவர்கள் 4.2% மற்றும் பிறர் 0.27% ஆகவுள்ளனர்.
# ஸ்ரீவில்லிப்புத்தூர் வட்டம்

**ஸ்ரீவில்லிப்புத்தூர் வட்டம்** (*Srivilliputhur Taluk*) தமிழ்நாட்டின், விருதுநகர் மாவட்டத்தில் உள்ள 10
வட்டங்களில் ஒன்றாகும். இந்த வட்டத்தின் தலைமையகமாக ஸ்ரீவில்லிப்புத்தூர் நகரம் உள்ளது. இவ்வட்டத்திலிருந்து வத்திராயிருப்பு வட்டம் பிரிந்த பின், இந்த வட்டத்தின் கீழ் மல்லி, ஸ்ரீவில்லிபுத்தூர், பிள்ளையார்குளம் என 3 உள்வட்டங்களும், 26 வருவாய் கிராமங்களும் உள்ளன. திருவில்லிபுத்தூர் ஊராட்சி ஒன்றியம் இவ்வட்டத்தில் உள்ளது.
# ஸ்ரீவில்லிப்புத்தூர் வட்டம்

## ஸ்ரீவில்லிபுத்தூர் வட்டம் பிரிப்பு

ஸ்ரீவில்லிபுத்தூர் வட்டத்தின் 3 உள்வட்டங்களைக் கொண்டு புதிய வட்டமாக வத்திராயிருப்பு வட்டம் 18 பிப்ரவரி 2019 அன்று நிறுவப்பட்டது.
# ஸ்ரீவில்லிப்புத்தூர் வட்டம்

## மக்கள்தொகை பரம்பல்

2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 293,209 மக்கள்தொகை கொண்டது. மக்கள்தொகையில் 146,005 ஆண்களும், 147,204 பெண்களும் உள்ளனர். 82,678 குடும்பங்கள் கொண்ட இவ்வட்ட மக்கள்தொகையில் 48.9% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.1% மற்றும் பாலின விகிதம் 1,000 ஆண்களுக்கு, 1,008 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 27,991 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 963 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 78,505 மற்றும் 506 ஆகவுள்ளனர். மக்கள்தொகையில் இந்துக்கள் 93.52%, இசுலாமியர்கள் 2.06%, கிறித்தவர்கள் 4.14% மற்றும் பிறர் 0.28% ஆகவுள்ளனர்.
# திருச்சுழி வட்டம்

**திருச்சுழி வட்டம்** (*Tiruchuli taluk*), தமிழ்நாட்டின், விருதுநகர் மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக திருச்சுழி நகரம் உள்ளது. இந்த வட்டத்தின் கீழ் திருச்சுழி, அ. முக்குளம், நரிக்குடி, வீரசோழன் என 4 உள்வட்டங்களும், 150 வருவாய் கிராமங்கள் உள்ளன. திருச்சுழி ஊராட்சி ஒன்றியம் மற்றும் நரிக்குடி ஊராட்சி ஒன்றியம் ஆகியவை இவ்வட்டத்தில் உள்ளது.
# திருச்சுழி வட்டம்

## மக்கள்தொகை பரம்பல்

2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 103,290 மக்கள்தொகை கொண்டது. மக்கள்தொகையில் 52,072 ஆண்களும், 51,218 பெண்களும் உள்ளனர். 25,806 குடும்பங்கள் கொண்ட இவ்வட்ட மக்கள்தொகையில் 80% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 74.53% மற்றும் பாலின விகிதம் 1,000 ஆண்களுக்கு, 984 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 11,411 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 929 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 23,049 மற்றும் 11 ஆகவுள்ளனர். மக்கள்தொகையில் இந்துக்கள் 95.04% , இசுலாமியர்கள் 4.22%, கிறித்தவர்கள் 0.54% மற்றும் பிறர் 0.20% ஆகவுள்ளனர்.
# விருதுநகர் வட்டம்

**விருதுநகர் வட்டம்** (*Virudhunagar Taluk*) தமிழ்நாட்டின், விருதுநகர் மாவட்டத்தில் உள்ள 10
வட்டங்களில் ஒன்றாகும். இந்த வட்டத்தின் தலைமையகமாக விருதுநகர் நகரம் உள்ளது. இந்த வட்டத்தின் கீழ் விருதுநகர், வச்சகாராப்பட்டி மற்றும் ஒண்டிப்புலிநாயக்கனூர் என 3 உள்வட்டங்களும், 53 வருவாய் கிராமங்களும் உள்ளன. விருதுநகர் ஊராட்சி ஒன்றியம் இவ்வட்டத்தில் உள்ளது.
# விருதுநகர் வட்டம்

## மக்கள்தொகை பரம்பல்

2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 251,097 மக்கள்தொகை கொண்டது. மக்கள்தொகையில் 125,551 ஆண்களும், 125,546 பெண்களும் உள்ளனர். 68,688 குடும்பங்கள் கொண்ட இவ்வட்ட மக்கள்தொகையில் 40.3% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 83.27% மற்றும் பாலின விகிதம் 1,000 ஆண்களுக்கு, 1,000 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 25,319 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 964 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 48,617 மற்றும் 151 ஆகவுள்ளனர். மக்கள்தொகையில் இந்துக்கள் 91.32%, இசுலாமியர்கள் 3.69%, கிறித்தவர்கள் 4.77% மற்றும் பிறர் 0.22% ஆகவுள்ளனர்.
# விழுப்புரம் வட்டம்

** விழுப்புரம் வட்டம்** , தமிழ்நாட்டின் விழுப்புரம் மாவட்டத்தில் உள்ள 13 வட்டங்களில் ஒன்றாகும். இந்த வட்டத்தின் தலைமையகமாக விழுப்புரம் நகரம் உள்ளது. இந்த வட்டத்தின் கீழ் 123 வருவாய் கிராமங்கள் உள்ளன.இவ்வட்டத்தில கோலியனூர் ஊராட்சி ஒன்றியம் உள்ளது.  
இவ்வட்டத்தில் வளவனூர் பேரூராட்சி உள்ளது.
# விழுப்புரம் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 697,569 ஆகும். அதில் 349,406 ஆண்களும், 348,163 பெண்களும் உள்ளனர். 163,568 குடும்பங்கள் கொண்ட இவ்வட்ட மக்கள்தொகையில் 79.1% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.33% மற்றும்பாலின விகிதம் 1,000 ஆண்களுக்கு, 996 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 79030 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 949 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 189,653 மற்றும் 5,197 ஆகவுள்ளனர். மக்கள்தொகையில் இந்துக்கள் 92.57%, இசுலாமியர்கள் 3.51%, கிறித்தவர்கள் 3.72% , சமணர்கள் 0..07% மற்றும் பிறர் 0.02% ஆகவுள்ளனர்.
# வானூர் வட்டம்

** வானூர் வட்டம்** , தமிழ்நாட்டின் விழுப்புரம் மாவட்டத்தில் உள்ள 13 வட்டங்களில் ஒன்றாகும். இந்த வட்டத்தின் தலைமையகமாக வானூர் உள்ளது. இந்த வட்டத்தின் கீழ் 81 வருவாய் கிராமங்கள் உள்ளன. இவ்வட்டத்தில் வானூர் ஊராட்சி ஒன்றியம் மற்றும் கோட்டக்குப்பம் பேரூராட்சி உள்ளது.
# வானூர் வட்டம்

## மக்கள்தொகை

2011 கணக்கெடுப்பின் படி வானூர் வட்டத்தின் மக்கட்தொகை 196,282 பேர் ஆவர். இதில் 98,852 பேர் ஆண்கள் 97,430 பேர் பெண்கள். அங்கு 1000 ஆண்களுக்கு 986 பெண்கள் இருந்தனர். எழுத்தறிவு விகிதம் 68.73. 6 வயதிற்குக் குறைந்த குழந்தைகளின் மக்கட்தொகையில் 11,028 பேர் ஆண்கள், 10,647 பேர் பெண்கள்.
# வானூர் வட்டம்

## இதனையும் காண்க

- வானூர் ஊராட்சி ஒன்றியம்
# உளுந்தூர்பேட்டை வட்டம்

** உளுந்தூர்பேட்டை** , தமிழ்நாட்டின் கள்ளக்குறிச்சி மாவட்டத்தில் உள்ள முதல்நிலை நகராட்சி ஆகும். கள்ளக்குறிச்சி மாவட்டத்தில் உள்ள 7 வருவாய் வட்டங்களில் ஒன்றாகும். இந்த வட்டத்தின் தலைமையகமாக உளுந்தூர்பேட்டை உள்ளது. இந்த வட்டத்தின் கீழ் 144 வருவாய் கிராமங்கள் உள்ளன.இவ்வட்டத்தில் உளுந்தூர்பேட்டை ஊராட்சி ஒன்றியம் மற்றும் திருநாவலூர் ஊராட்சி ஒன்றியம் உள்ளது.
# உளுந்தூர்பேட்டை வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 373,621 ஆகும். அதில் 188,584 ஆண்களும், 185,037 பெண்களும் உள்ளனர். 82,910 குடும்பங்கள் கொண்ட இவ்வட்ட மக்கள்தொகையில் 93.6% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 67.87% மற்றும்பாலின விகிதம் 1,000 ஆண்களுக்கு, 981 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 48013 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 937 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 1,20,127 மற்றும் 590 ஆகவுள்ளனர். மக்கள்தொகையில் இந்துக்கள் 91.33%, இசுலாமியர்கள் 3.55%, கிறித்தவர்கள் 4.82% , சமணர்கள் 0..01% மற்றும் பிறர் 0.29% ஆகவுள்ளனர்.
# திருக்கோவிலூர் வட்டம்

** திருக்கோவிலூர் வட்டம்** , தமிழ்நாட்டின் கள்ளக்குறிச்சி மாவட்டத்தில் உள்ள 7 வட்டங்களில் ஒன்றாகும். இந்த வட்டத்தின் தலைமையகமாக திருக்கோவிலூர் நகரம் உள்ளது. இந்த வட்டத்தின் கீழ் 86 வருவாய் கிராமங்கள் உள்ளன.  
இவ்வட்டத்தில் திருக்கோவிலூர் ஊராட்சி ஒன்றியம், ரிஷிவந்தியம் ஊராட்சி ஒன்றியம் (பகுதி) மற்றும் மணலூர்ப்பேட்டை பேரூராட்சிகள் உள்ளது.
# திருக்கோவிலூர் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 446,531 ஆகும். அதில் 226,065 ஆண்களும், 220,466 பெண்களும் உள்ளனர். 97,493 குடும்பங்கள் கொண்ட இவ்வட்ட மக்கள்தொகையில் 87.9% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 69.32% மற்றும்பாலின விகிதம் 1,000 ஆண்களுக்கு, 975 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 56729 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 932 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 135,337 மற்றும் 2,758 ஆகவுள்ளனர். மக்கள்தொகையில் இந்துக்கள் 91.87%, இசுலாமியர்கள் 2.17% , கிறித்தவர்கள் 5.76% , சமணர்கள் 0..05% மற்றும் பிறர் 0.02% ஆகவுள்ளனர்.
# திண்டிவனம் வட்டம்

** திண்டிவனம் வட்டம்** , தமிழ்நாட்டின் விழுப்புரம் மாவட்டத்தில் உள்ள 13 வட்டங்களில் ஒன்றாகும். இந்த வட்டத்தின் தலைமையகமாக திண்டிவனம் நகரம் உள்ளது. இந்த வட்டத்தின் கீழ் 174 வருவாய் கிராமங்கள் உள்ளன.  
இவ்வட்டத்தில் மயிலம் ஊராட்சி ஒன்றியம் உள்ளது.
# திண்டிவனம் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 4,46,682 ஆகும். அதில் 2,23,525 ஆண்களும், 2,23,157 பெண்களும் உள்ளனர். 1,05,834 குடும்பங்கள் கொண்ட இவ்வட்ட மக்கள்தொகையில் 78.8% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 74.83% மற்றும்பாலின விகிதம் 1,000 ஆண்களுக்கு, 998 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 48,842 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 970 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 1,47,460 மற்றும் 6,165 ஆகவுள்ளனர். மக்கள்தொகையில் இந்துக்கள் 93.84%, இசுலாமியர்கள் 3.67%, கிறித்தவர்கள் 1.95%%, சமணர்கள் 0.41% மற்றும் பிறர் 0.13% ஆகவுள்ளனர்.
# சங்கராபுரம் வட்டம்

** சங்கராபுரம் வட்டம்.**தமிழ்நாட்டின் கள்ளக்குறிச்சி மாவட்டத்தில் உள்ள 7 வட்டங்களில் ஒன்றாகும். இந்த வட்டத்தின் தலைமையகமாக சங்கராபுரம் நகரம் உள்ளது. இந்த வட்டத்தின் கீழ் 151 வருவாய் கிராமங்கள் உள்ளன. இவ்வட்டததில் சங்கராபுரம் ஊராட்சி ஒன்றியம் மற்றும் ரிஷிவந்தியம் ஊராட்சி ஒன்றியங்கள் உள்ளது.
# சங்கராபுரம் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 407,970 ஆகும். அதில் 206,075 ஆண்களும், 201,895 பெண்களும் உள்ளனர். 91,183 குடும்பங்கள் கொண்ட இவ்வட்ட மக்கள்தொகையில் 96.2% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 64.09% மற்றும்பாலின விகிதம் 1,000 ஆண்களுக்கு, 980 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 51338 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 939 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 109,862 மற்றும் 47,344 ஆகவுள்ளனர். மக்கள்தொகையில் இந்துக்கள் 87% , இசுலாமியர்கள் 5.67%, கிறித்தவர்கள் மற்றும் பிறர் 0.23% ஆகவுள்ளனர்.
# கள்ளக்குறிச்சி வட்டம்

** கள்ளக்குறிச்சி வட்டம்** என்பது தமிழ்நாட்டின் கள்ளக்குறிச்சி மாவட்டத்தில் உள்ள 7 வட்டங்களில் ஒன்றாகும். இந்த வட்டத்தின் தலைமையகமாக கள்ளக்குறிச்சி நகரம் உள்ளது. இந்த வட்டத்தின் கீழ் 93 வருவாய் கிராமங்கள் உள்ளன.  
இவ்வட்டத்தில் கள்ளக்குறிச்சி ஊராட்சி ஒன்றியம் மற்றும் தியாகதுர்கம் பேரூராட்சி உள்ளது.
# கள்ளக்குறிச்சி வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 466,136 ஆகும். அதில் 234,833 ஆண்களும், 231,303 பெண்களும் உள்ளனர். 113,192 குடும்பங்கள் கொண்ட இவ்வட்ட மக்கள்தொகையில் 74.4% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 70.85% மற்றும்பாலின விகிதம் 1,000 ஆண்களுக்கு,985 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 52948 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 913 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 156,105 மற்றும் 1,718 ஆகவுள்ளனர். மக்கள்தொகையில் இந்துக்கள் 94.69%, இசுலாமியர்கள் 3.57%, கிறித்தவர்கள் 1.5%, சமணர்கள் 0..02% மற்றும் பிறர் 0.04% ஆகவுள்ளனர்.
# செஞ்சி வட்டம்

** செஞ்சி வட்டம்** , தமிழ்நாட்டின் விழுப்புரம் மாவட்டத்தில் உள்ள 13 வட்டங்களில் ஒன்றாகும். இந்த வட்டத்தின் தலைமையகமாக செஞ்சி நகரம் உள்ளது.  
இந்த வட்டம் மேலக்கூர், வல்லம், சத்தியமங்கலம் மற்றும் செஞ்சி என நான்கு உள் வட்டங்களும், 166 வருவாய் கிராமங்களும் கொண்டது.மேலும் இவ்வட்டத்தில் செஞ்சி ஊராட்சி ஒன்றியம் உள்ளது.  
இவ்வட்டத்தில் அனந்தபுரம் பேரூராட்சி உள்ளது.
# செஞ்சி வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 423,942 ஆகும். அதில் 213,509 ஆண்களும், 210,433 பெண்களும் உள்ளனர். 100,430 குடும்பங்கள் கொண்ட இவ்வட்ட மக்கள்தொகையில் 92% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 72.43% மற்றும்பாலின விகிதம் 1,000 ஆண்களுக்கு, 986 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 44361 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 934 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 94,919 மற்றும் 8,468 ஆகவுள்ளனர். மக்கள்தொகையில் இந்துக்கள் 90.57%, இசுலாமியர்கள் 3.61%, கிறித்தவர்கள் 5.17%, சமணர்கள் .02% மற்றும் பிறர் 0.38% ஆகவுள்ளனர்.
# இன்காக்களின் வரலாறு

இன்கா மன்னர்கள் தென்னமெரிக்காவை ஆண்ட செவ்விந்திய பழங்குடி இனத்தைச் சேர்ந்த மன்னர்கள் ஆவர். இவர்கள் வரலாற்றின் படி கி.பி.1100-1533வரை தென்னமெரிக்காவின் குறிப்பிட்ட பகுதிகளை ஆண்டனர். மான்கோ கபாக் என்ற இன்கா மன்னர் இப்பேரரசை தோற்றுவித்ததாக கூறுகின்றனர்.
# இன்காக்களின் வரலாறு

## மன்னர்கள் பட்டியல்

| எண் | மன்னர் | காலம்(கி.பி.) |  |
| --- | --- | --- | --- |
| 1. | மான்கோ கபாக் | தெரியவில்லை |  |
| 2. | சின்சி-ரோகா | 1100-1140 |  |
| 3. | லோக்யூ-யூபான்க்யுயி | 1140-1195 |  |
| 4. | மாய்டா-கபாக் | 1195-1250 |  |
| 5. | கபாக்-யூபான்க்யுயி | 1250-? |  |
| 6. | ரோகா-2 | ?-? |  |
| 7. | யாகுவார் | ?-? |  |
| 8. | வீரகோசன் | ?-1400 |  |
| 9. | பச்சக்குட்டக் | 1400-1448 |  |
| 10. | யூபான்க்யுயி | 1400-1448 |  |
| 11. | டுபாக்-யூபான்க்யுயி | 1448-1482 |  |
| 12. | ஹுஅய்னெ-கபாக் | 1482-1528 |  |
| 13. | சுசி-ஹுஅச்கார் | 1529-1533 |  |
| 14. | அடஹுஅல்பா | 1529-1533 | } |
# இன்காக்களின் வரலாறு

## முடிவு

மன்னன் தெய்வாம்சம் பொருந்தியவன் என மக்கள் கருதும்படியான ஆட்சிமுறை(theocracy) ந்டந்தது. இச்சூழ்நிலையிலே 177 வீரர்களுடன் மட்டுமே வந்த எசுபானிய தளபதி பிசாரோ அடஹுஅல்பா என்ற இன்கா மன்னரை கொன்றான். மன்னன் தெய்வாம்சம் பொருந்தியவன், அவனையே கொன்று விட்டார்கள் என கருதியதால் மக்கள் கிளர்ந்தெழவில்லை. அதன் விளைவாக 433 ஆண்டுகள் சாயாதிருந்த இன்கா பேரரசின் முடி சாய்ந்தது.  
- நாகரிக வரலாறு (பண்டைக் காலம்), டாக்டர்.ஏ.சுவாமிநாதன், ராகவேந்திரா அச்சகம், reference book for TNPSC group 1 & M.A. History
# மலைக் கண்ணாடி (இதழ்)

**மலைக் கண்ணாடி** இலங்கை, இரத்தினபுரியிலிருந்து 1980களில் வெளிவந்த இரு மாத கலை இலக்கிய சிற்றிதழாகும். இதன் முதல் தை - மாசி இதழாக 1980ல் வெளிவந்தது.
# மலைக் கண்ணாடி (இதழ்)

## பதிப்பாசிரியர்

- எப். மரிய சன்தனா
# மலைக் கண்ணாடி (இதழ்)

## ஆசிரியர்

- கலா விஸ்வநாதன்
# மலைக் கண்ணாடி (இதழ்)

## ஆசிரியர் பக்கம்

முதல் இதழின் ஆசிரியர் பக்கத்தில் ஆசிரியர் பின்வருமாறு குறிப்பிட்டிருந்தார். “மலையக மக்கள் உள்ளங்களில் புதிய சிந்தனைகளைத் தூண்டவும், தெளிவான நிதானமான விழிப்புணர்ச்சியினை உண்டாக்கவும் மலைக்கண்ணாடி தன்னைத் தயார்படுத்தி உங்கள் கைகளில் காட்சி தருகின்றது. அடக்கப்பட்டு ஒடுக்கப்பட்ட தொழிலாளர்களின் உரிமைகள் நிலைநாட்டப்பட்டு ஐக்கியம் சமாதானம் அபிவிருத்தி தோட்டத் தொழிலாளர்களிடையே தோன்றம் வேண்டும் என்பதே மலைக்கண்ணாடியின் நோக்கம்."
# மலைக் கண்ணாடி (இதழ்)

## உள்ளடக்கம்

இவ்விதழில் கவிதைகள், சிறுகதைகள், மலையகம் தொடர்பான பதிவுகள் ஆகியன இடம்பெற்றிருந்தன.
# எழும்பூர்-நுங்கம்பாக்கம் வட்டம்

**எழும்பூர் வட்டம்** , தமிழ்நாட்டின் சென்னை மாவட்டத்தில் உள்ள 14 வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம் எழும்பூரில் உள்ளது. இந்த வட்டத்தின் கீழ் எழும்பூர், சேத்துப்பட்டு, கீழ்ப்பாக்கம் நுங்கம்பாக்கம் போன்ற பகுதிகள் உள்ளன.  
தற்போது இதன் பகுதிகளை மாற்றி அமைத்து எழும்பூர் வட்டம் என அழைக்கப்படுகிறது.
# பெரியமேடு வட்டம்

**பெரியமேடு வட்டம்** , தமிழ்நாட்டின் சென்னை மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம் தண்டையார்பேட்டையில் உள்ளது. இந்த வட்டத்தின் கீழ் 7 வருவாய் கிராமங்கள் உள்ளன.
# பெரியமேடு வட்டம்

## பெயர் மாற்றம்

23 டிசம்பர் 2013 அன்று இவ்வட்டத்தின் பெயர் தண்டையார்பேட்டை வட்டம் என பெயர் மாற்றம் செய்யப்பட்டுள்ளது.
# ஓய்மானாடு

**ஓய்மானாடு** என்பது சோழநாட்டுக்கும், தொண்டைநாட்டுக்கும் இடையில் பரந்து கிடந்த சங்ககால நாடுகளில் ஒன்றாகும். இதன் கிழக்கில் வங்கக்கடலும், மேற்கில் திருக்கோயிலூரைத் தலைநகராகக் கொண்ட *மலாடு* என்னும் மலையமானாடு ஆகும். இடக்கழிநாடு எனவும் இதனை வழங்கினர்.  
சங்ககாலத்தில் **ஓய்மானாட்டுத்** தலைவன் நல்லியக்கோடன். இவன் ஓவியர் பெருமகன் என்று போற்றப்படுகிறான்.
ஓவியத்தை ஓவச் செய்தி என்பர். மற்றும் ஓவம் என்றும் குறிப்பிடுவர். ஓவியம் வரைவோரை *ஓவமாக்கள்* என்றும் குறிப்பிடுவர். இந்த ஓவியர் > ஓவர் என்னும் சொல்லுக்கும் ஓய்மான் என்னும் சொல்லுக்கும் தொடர்பு இல்லை. காரணம் நாட்டுமக்கள் ஓவியராக விளங்கினர் என்பது சாலாது.  
‘ஓ’ என்னும் பெயர்ச்சொல் ஏரி நீரை அடைக்கும் மதகுப் பலகையைக் குறிக்கும்.  
ஓய்மானாட்டில் ஏரிகள் அதிகம். எனவே ஏரிகளில் பல மதகுகள் ஓ-பலகையைக் கொண்டிருந்ததால், இதனை ஓய்மானாடு என்றனர். ஓய்மானாட்டின் தலைநகர் நன்மாவிலங்கை. மாவிலங்கை. இந்நாடு ஆழ்ந்த அகழிகளைக் கொண்டும், நெடிய மதில்களை கொண்டும் விளங்கியது.<sup>புறம் 379</sup> இந்நாடே *அருவாநாடு*, *அருவாவடதலை* நாடு ஆகியவற்றை அடக்கியிருந்ததாக கருதுகின்றனர்.
# ஓய்மானாடு

## இவற்றையும் காண்க

- ஓவியர் குடி
# இலங்கை பிரதிநிதிகள் சபை

**இலங்கை பிரதிநிதிகள் சபை** (*House of Representatives of Ceylon*) என்பது 1947 முதல் 1972 வரையான காலப்பகுதியில் இருந்த இலங்கை நாடாளுமன்றத்தின் கீழவையாகும். 1947 ஆம் ஆண்டில் சோல்பரி அரசியலமைப்பு மூலம் இலங்கை அரசாங்க சபை கலைக்கப்பட்டு மேலவையான செனட் சபையுடன் இணைந்து பிரதிநிதிகள் சபை நிறுவப்பட்டது. இவை இரண்டும் இணைந்தது இலங்கை நாடாளுமன்றம் ஆகும். கொழும்பு காலிமுகத்திடலில் அரசாங்க சபைக் கட்டடத்தில் இச்சபையின் அமர்வுகள் இடம்பெற்றன. 1947 ஆம் ஆண்டு அக்டோபர் 14 ஆம் நாள் இதன் முதல் அமர்வு இடம்பெற்றது. இலங்கையின் முதலாவது குடியரச் அரசியலமைப்பு 1972, மே 22 இல் அறிமுகப்படுத்தப்பட்டதை அடுத்து இரண்டு அவைகளும் இணைந்த நாடாளுமன்றம் கலைக்கப்பட்டு ஒருமன்ற முறையாக தேசிய அரசுப் பேரவை உருவாக்கப்பட்டது.
# இலங்கை பிரதிநிதிகள் சபை

## உறுப்பினர்கள்

ஆரம்பத்தில் பிரதிநிதிகள் சபையில் 101 உறுப்பினர்கள் தேர்தெடுக்கப்பட்டனர். இவர்களில் 95 பேர் 89 தேர்தல் தொகுதிகளில் இருந்து நேரடித் தேர்தல் மூலம் தேர்ந்தெடுக்கப்பட்டனர். ஆறு பேர் இலங்கையின் மகாதேசாதிபதியால் நியமன உறுப்பினர்களாகத் தேர்ந்தெடுக்கப்பட்டனர். இவர்கள் நாடாளுமன்ற உறுப்பினர்கள் ("*Members of Parliament*").  
சோல்பரி அரசியலமைப்பின் நான்காவது திருத்தத்தின் மூலம் உறுப்பினர்களின் எண்ணிக்கை 157 ஆக (151 பேர் தேர்தல் மூலமும் 6 பேர் நியமனம் மூலமும்) அதிகரிக்கப்பட்டது.
# பி. எஸ். பாலிகா

**பி. எஸ். பாலிகா** எனப்பரவலாக அறியப்படும் ராவ் பகதூர் **பந்த்வல் சுரேந்திரநாத் பாலிகா** (நவம்பர் 11, 1908- செப்டம்பர் 21, 1958) ஒரு இந்திய எழுத்தாளர் பதிப்பாளர் மற்றும் ஆவணக் காப்பியலாளர். சென்னை ஆவணக் காப்பகத்தில் 24 ஆண்டுகள் பணியிலிருந்த இவர் “ஆவணக் காப்பகத் தந்தை” என்று அறியப்படுகிறார்.
# பி. எஸ். பாலிகா

## வாழ்க்கைக் குறிப்பு

கொங்கணியைத் தாய்மொழியாகக் கொண்ட பாலிகா மங்களூர் அருகே பந்த்வல் என்ற கிராமத்தில் நிலச்சுவான்தார் குடும்பத்தில் பிறந்தார். சென்னைப் பல்கலைக்கழகத்தில் பி.ஏ., பட்டம் பெற்றார். தனது 21வது வயது இராமாபாய் என்பவரைத் திருமணம் செய்த பாலிகா 25வது வயதில் முனைவர் பட்டம் பெற்றார். லண்டன் பொது ஆவணக் காப்பகத்திலும், லாகூரிலிருந்த பஞ்சாப் ஆவணக் காப்பகத்திலும் பயிற்சி பெற்றார். ஆகஸ்ட் 23, 1934 இல் சென்னை ஆவணக் காப்பகத்தில் பணிக்கு சேர்ந்தார்.  
சென்னை ஆவணக் காப்பகத்தில் படிப்படியாக உயர்ந்து இயக்குனரான பாலிகா 24 ஆண்டுகள் அப்பணியில் இருந்தார். பணியில் இருந்த போது திறம்பட செயலாற்றியமைக்காக காலனிய அரசு அவருக்கு ராவ் பகதூர் பட்டத்தை வழங்கியது. அங்கு சேமிக்கப்பட்டிருந்த ஆவணங்களைப் பராமரிக்க பல நடவடிக்கைகள் எடுத்து, அவற்றை வகைப்படுத்தி பல அட்டவணைகளை வெளியிட்டார். குறிப்புகளுடன் கூடிய ஏறத்தாழ 8000 நிலப்படங்களுக்கான அட்டவணை, தஞ்சை மாவட்ட ஆவணங்களுக்கான வழிகாட்டி (ஆறு தொகுதிகள்), புதுக்கோட்டை சமஸ்தானத்தின் ஆவண அட்டவணை, டச்சு, டானிய ஆவணங்களின் அட்டவணை (1952). சென்னை ஆவணக் காப்பக நூலகத்தில் இருந்த நூல்களுக்கு அட்டவணை தயாரித்து “பாலிகா நூல் அட்டவணை” (Baliga catalogue of books) என்ற பெயரில் வெளியிட்டார். ஆவணங்கள் பாதுகாப்பு குறித்து பல முறை அரசுக்கு ஆலோசனை வழங்கியுள்ளார். மேலும் ச. வையாபுரிப்பிள்ளை, கே. ஏ. நீலகண்ட சாஸ்திரி, சா. கிருஷ்ணசாமி அய்யங்கார், கே. ஆர். சீனிவாச அய்யங்கார், ஜெ. சிவசண்முகம் பிள்ளை போன்ற ஆய்வாளர்கள் மற்றும் எழுத்தாளர்களுக்கு ஆவண ஆய்வில் உதவி செய்தார். தானே பல ஆய்வுக் கட்டுரைகளையும் நூல்களையும் எழுதியுள்ளார். சென்னை மாகாண மாவட்ட அரசிதழ்களின் பதிப்பாளராகவும் விளங்கினார்.
# பி. எஸ். பாலிகா

## படைப்புகள்

=
# மதுராப்புர அஸ்ஸபா வித்தியாலயம்

**அஸ்ஸபா மகா வித்தியாலயம்** (Assafa Maha Vidyalaya, අස්සෆා මහා විද්යාලය) இலங்கையில் மாத்தறை மாவட்டத்தில் வெலிகமை மதுராப்புர என்ற இடத்தில் அமைந்துள்ள இசுலாமியப் பாடசாலையாகும்.
# மதுராப்புர அஸ்ஸபா வித்தியாலயம்

## வரலாறு

ஆசிரியர்கள் த.சா. அப்துல் லத்தீப், எம். பீ. எம். ஸஹீத், ஆயுர்வேத மருத்துவர் பீ. எம். அப்துல் கரீம், எம். ஐ. எம். ஹபீள், எம். சீ. அபூதாஹிர் ஆகியோரின் அயராத உழைப்பினாலேயே இப்பாடசாலை இவ்வூரில் அமைந்தது. இதற்காக மருத்துவர் அப்துல் கரீம் தனது சொந்தக் காணியை அன்பளிப்புச் செய்தார்.  
1973 சனவரி 13 ஆம் நாள் கல்வியமைச்சின் பிரதிநிதியாக, பிரதிக் கல்வியமைச்சராகவிருந்த பீ. வை. துடாவை, கல்வியமைச்சின் தமிழ்மொழிப் பிரிவுப் பொறுப்பதிகாரி ஏ. எச். எம். எம். வெபா ஆகியோர் அதிகாரபூர்வமாக இப்பாடசாலையைத் திறந்து வைத்தனர். அஸ்ஸபா வித்தியாலயத்தின் முதலாவது தலைமையாசிரியாராக எஸ். ஏ. எம். மௌலானா பதவியேற்றார்.  
1990 ஆம் ஆண்டு இப்பாடசாலையிலிருந்து முதன் முதலாக மாணவர்கள் க.பொ.த. சா.த. பரீட்சைக்குத் தோற்றினர். 1998 ஆம் ஆண்டு இப்பாடசாலையிலிருந்து வெள்ளி விழாவின் போது 'மதுரம்' சிறப்பு மலர் வெளியிடப்பட்டது.  
2020 பெப்பிரவரி மாதம் 20 ஆம் நாள் குவைத்து அரசாங்கத்தின் சர்வதேச தொண்டர் நிறுவனத்தினால் இரு மாடிக் கட்டடத்திற்கான அடிக்கல் நடப்பட்டது.  
2022 ஆனி மாதம் 30 ஆம் நாள் வியாழக்கிழமை, இலங்கைக்கான குவைத்துத் தூதுவர் கலப் பூ தார் அவர்கள், அஸ்ஸபா மகா வித்தியாலயத்தின் இரு மாடிக் கட்டடத்தைத் திறந்து வைத்தார்.அந்நிகழ்வின்போது 'மதுரம்' நினைவு மலர் வெளியிடப்பட்டது.
# மதுராப்புர அஸ்ஸபா வித்தியாலயம்

## வரலாறு

### மகா வித்தியாலயமாகத் தரமுயர்வு

2021 நவம்பர் மாதம் 15 ஆம் திகதி 1 'ஸீ' மகா வித்தியாலயமாக தரம் உயர்த்தப்பட்டதை அறிவித்து தென் மாகாணக் கல்வித் திணைக்களத்தினால் உத்தியோகபூர்வக் கடிதம் அனுப்பி வைக்கப்பட்டது. 2021 திசம்பர் மாதம் 01 ஆம் திகதி இப்பாடசாலையில் க.பொ.த. உயர்தரக் கலைப் பிரிவு வகுப்பு முறைப்படி தொடங்கப்பட்டது.  
அஸ்ஸபா மகா வித்தியாலயத்திற்கான புதிய இலச்சினை கலைமகன் பைரூஸ் அவர்களால் வடிவமைக்கப்பட்டது.  
**கோலாகலமாக நடைபெற்ற அஸ்ஸபா பொன்விழா**  
அஸ்ஸபா மகா வித்தியாலயத்தின் பொன்விழா நிகழ்வுகள் (Golden Jubilee) தொடர்ந்தேர்ச்சியாக நான்கு நாட்கள் (2023 மார்கழி மாதம் 20 - 24 வரை) மிகச் சிறப்பாக நடந்தேறின. நிகழ்வில் பழைய மாணவர்கள், கடமை புரிந்த ஆசிரியப் பெருந்தகைகள், தலைமையாசிரியர்கள், பிரதம அதிதிகள் எனப் பலதரப்பினரும் கலந்து சிறப்பித்தனர். நிகழ்வில் பாடசாலையின் வரலாறு மற்றும் சான்றோரின் ஆக்கங்கள் அடங்கிய காத்திரமான 'மதுரம் 50' நூலும் வௌியிட்டு வைக்கப்பட்டதென்பது குறிப்பிடத்தக்கது.  
பாடசாலையில் சிறப்பாகப் பணியாற்றிய அதிபர் உயர்திரு. எம்.எஸ்.எம். ஹிப்ளர் அவர்கள் தான் ஓய்வுபெறும் வரை பணியாற்றினார். தான் பதவி விலகினாலும் பாடசாலைச் சமூகத்தினரின் வேண்டுகோளினால் மீண்டும் ஆறு மாதங்கள் தொடர்ந்தேர்ச்சியாக பாடசாலை அதிபராகக் கடமையேற்று 2025.02.06 ஆம் திகதி ஓய்வு பெற்றார். இந்நிகழ்வு வரலாற்றில் என்றும் மறக்கவியலாத நிகழ்வாக உள்ளமை குறிப்பிடத்தக்கதாகும்.
# மதுராப்புர அஸ்ஸபா வித்தியாலயம்

## சேவை புரிந்த அதிபர்கள்

- எஸ்.ஏ. மக்பூல் மௌலானா (Makbool Moulana) 1973 - 1980
- எம்.ஐ.எம். ஹபீள் (Hafeel) 1980.10.14 - 1999.12.22
- மௌலவி எம்.எம். உஸைர் (Uzair)
- எம். புனானி (Bunani)
- எம். எச். முஹம்மத் (Muhammed)
- எம்.எம். இஹ்ஸான் (Ihsan)
- ஏ.எச்.எம். யூசுபு (Yoosubu)
- எம்.எஸ்.எம். இர்பான் (Irfan)
- எம்.எஸ்.எம். ஹிப்ளர் (Hiflar) (2014.09... - 2025.02.06)
- எம்.லிகாஉர் ரஹ்மான் (Liqaur Rahman)
- எம்.எஸ்.எம். ஹிப்ளர் (Hiflar) (2014.09... - 2025.02.06)
- அஷ்-ஷெய்க் ஜே.எம் நுபைல் (நளீமி) (Ash-Sheikh J.M. Nufail Naleemi)
# மதுராப்புர அஸ்ஸபா வித்தியாலயம்

## பாடசாலைப் பண்

<poem>
அருளன்பு நிறைந்தவனே
அகமேல் ஒளிசெய்பவனே
கரமேந்தி உனைத் தொழுதோம்
கருணை மழையே பொழிவாய்!  
கலைஜோதி நிலா எனவே
கறை நீங்கி அருள்மிகவே - இறைவா
நிலை மேவிய பண்புகளே
நிறைவாக்கிடுவாய் இறைவா!  
அருளன்பு நிறைந்தவனே
அகமேல் ஒளிசெய்பவனே
கரமேந்தி உனைத் தொழுதோம்
கருணை மழையே பொழிவாய்!  
உயர்தெங்கு வளம் தருமே
ஒளிசேர் மதுராபுரமே - இறைவா
அஸ்ஸபா எங்கள் அறிவகமே
அணிசேர்த்திடுவாய் இறைவா!  
அருளன்பு நிறைந்தவனே
அகமேல் ஒளிசெய்பவனே
கரமேந்தி உனைத் தொழுதோம்
கருணை மழையே பொழிவாய்!  
அறிவின் கடலாய்த் திகழ்ந்தார்
அருமேதை கஸ்ஸாலி இமாம் -இறைவா
அதிலோர் துளியைத்தானும்
அடைந்தோங்க அருள் இறைவா!  
அருளன்பு நிறைந்தவனே
அகமேல் ஒளிசெய்பவனே
கரமேந்தி உனைத் தொழுதோம்
கருணை மழையே பொழிவாய்!
</Poem>
# இன்கா வேளாண்மை

பிற அமேரிக்க நாகரிகங்களை விட இன்கா மக்கள் விவசாயத்திற்கு அதிக முக்கியத்துவம் தந்தனர்.
# இன்கா வேளாண்மை

## வேளாண்மை

;மன்னர்  
மன்னரே புதிய விவசாய நிலங்களை முதலாவதாக உழுது தொடங்கி வைப்பார். மன்னரால் பொன்னாலான் கலப்பையைக் கொண்டு செய்யப்படும் இந்நிகழ்ச்சி பொன்னேர் உழுதல் எனப்படும் (தமிழகத்திலும் இருந்தது).  
;இடம்  
பெருவின் நிலங்கள் பெரும்பாலும் மலைச்சரிவுகளாகவே இருந்தன. இவற்றை படிப்படியான நிலங்களாக அமைத்து பயிரிட்டனர். நீர்ப்பாசன வசதிகள் செய்யப்பட்டிருந்தன.  
;ஒவியம்  
கலப்பைகளை ஆண்களும், பெண்களும் சேர்ந்தே உழுதனர். சிலர் உழும் போது கட்டிகளை உடைத்து நிலத்தைச் சரி செய்தனர். இக்காட்சிகள் இன்கா ஒவியங்களில் இடம் பெற்றிருக்கின்றன.  
;விழா  
கோடையின் அறுவடை காலத்தில் இந்தி-ராமி என்ற விழா கொண்டாடப்பட்டது. தமிழகத்தில் சிலப்பதிகார காலத்தில் இதை போன்று **இந்திர விழா** கொண்டாடப்பட்டது.
# இன்கா வேளாண்மை

## பிரிவுகள்

இன்கா வேளாண்மையில் நிலங்கள் பல பகுதிகளாக பிரிக்கப் பட்டிருந்தது. இதில் கிடைக்கும் வருவாயும் அவ்வாறே பிரிக்கப்பட்டது.
| எண் | நிலத்தின் வகை | பயன் |  |
| --- | --- | --- | --- |
| 1. | கடவுளுக்கான நிலங்கள் | கோயில் வழிபாடு, விழாக்கள் |  |
| 2. | மன்னருக்கான நிலங்கள் | ஆட்சி முறை |  |
| 3. | மக்களுக்கான நிலங்கள் | பயிரிடுதல், மக்களின் சொந்த செலவுகள் |  |
| 4. | இடையருக்கான நிலங்கள் | கால்நடை உணவு |  |
| 5. | நெசவாளர்களுக்கான நிலங்கள் | மெகுவே நார்கள், பருத்தி மூலம் ஆடைகள் செய்தல் |  |
| 6. | வேயருக்கான நிலங்கள் | காற்றாழை பொருட்களை கொண்டு வீடுகளை (கூரை) அமைத்தனர் | } |
# இன்கா வேளாண்மை

## மற்ற பொருட்கள்

மேலும் மூலிகைச் செடிகள், அரிசி, ம்க்காச்சோளம், வாழை, கொக்கோ, கசாவா போன்ற பொருட்களை பயிரிட்டனர்.
# மலைச்சாரல் (இதழ்)

**மலைச்சாரல்** இலங்கையின் மலையகப் பிரதேசத்தின் அட்டன் நகரிலிருந்து 1980களில் வெளிவந்த ஒரு கலை, இலக்கிய இரு மாத இதழாகும். இதன் முதல் இதழ் ஏப்ரல் - மே இதழாக 1984இல் வெளி வந்தது. விலை ரூபாய் 3.00
# மலைச்சாரல் (இதழ்)

## பணிக்கூற்று

- மலையக கலை இலக்கிய சஞ்சிகை
# மலைச்சாரல் (இதழ்)

## ஆசிரியர் பக்கம்

ஆசிரியர் பக்கத்தில் இதழாசிரியர் பின்வருமாறு குறிப்பிட்டிருந்தார். “மலைச்சாரல் மலையக மக்களின் சமூக அரசியல் பொருளாதார விடயங்களுக்காக குரல் கொடுக்கும். மலையக மக்களின் முற்றுமுழுதான விடுதலையை வென்றெடுப்பதற்கான உயிரோட்டக் கருத்துக்கள்: மாறுபட்ட கொள்கைகளாலும், கோட்பாடுகளாலும், தத்துவங்களினாலும் பிளவுகொண்டிருக்கும் மலையகத் தலைமைத்துவ சக்திகளையும் ஒன்றுபடுத்தி, வேற்றுமைக்கப்பால் பொது வேலைத்திட்டத்தின் கீழ் ஒற்றுமைப்படுத்த மலைச்சாரல் பாடுபடும்.
# மலைச்சாரல் (இதழ்)

## உள்ளடக்கம்

இவ்விதழில் மலையகம் தொடர்பான கட்டுரைகள், கவிதைகள். துணுக்குச் செய்திகள் இடம்பெற்றிருந்தன.
# மலைச்சாரல் (இதழ்)

## தொடர்பு முகவரி

மலைச்சாரல், இல 251, மல்லியப்பூ பசார், அட்டன்
# மாருதம் (யாழ்ப்பாண இதழ்)

**மாருதம்** இலங்கை, யாழ்ப்பாணத்திலிருந்து 1980களில் வெளிவந்த ஒரு கலை இலக்கிய இதழாகும். இதன் முதல் இதழ் 1983ம் ஆண்டு சித்திரை மாதம் வெளிவந்தது. விலை ரூபாய் 2.00 ஆகும்.
# மாருதம் (யாழ்ப்பாண இதழ்)

## கௌரவ ஆசிரியர்

காவலூர் எஸ். ஜெகநாதன்
# மாருதம் (யாழ்ப்பாண இதழ்)

## ஆசிரியர்

கே.பி. காந்தீபன்
# மாருதம் (யாழ்ப்பாண இதழ்)

## உள்ளடக்கம்

இவ்விதழில் சிறுகதைகள், கட்டுரைகள், கவிதைகள், துணுக்குகள் ஆகியன இடம்பெற்றிருந்தன.
# மாருதம் (வவுனியா இதழ்)

**மாருதம்** இலங்கை, வவுனியாவிலிருந்து 2000ம் ஆண்டுகளில் வெளிவந்த ஒரு கலை, இலக்கிய மாத இதழாகும். இதன் முதல் இதழ் 2002ம் ஆண்டு சித்திரை மாதம் வெளிவந்தது. விலை 20.00 ரூபாய்.
# மாருதம் (வவுனியா இதழ்)

## வெளியீடு

- வவுனியா கலை இலக்கிய நண்பர்கள் வட்டம்
# மாருதம் (வவுனியா இதழ்)

## ஆசிரியர்கள்

- அகளங்கன்
- கந்தையா ஸ்ரீகணேசன்
# மாருதம் (வவுனியா இதழ்)

## தொடர்பு முகவரி

395/145 அலைகலை வீதி, இலுப்பைக் குளம், வவுனியா
# மாருதம் (வவுனியா இதழ்)

## உள்ளடக்கம்

ஒரு கலை இலக்கிய சஞ்சிகை என்றடிப்படையில் பிரதேச பிரதேச கலை இலக்கிய வெளியீடுகள், கலை இலக்கிய வடிவங்கள் போன்றவற்றிற்கு முக்கியத்துவம் கொடுக்கப்பட்டிருந்தன. மேலும் நூல் விமர்சனங்கள், கவிதைகள், துணுக்குச் செய்திகள் ஆகியனவும் இடம்பெற்றிருந்தன.
# மாவலி (இதழ்)

**மாவலி** இலங்கை மலையகத்தில் அட்டன் நகரிலிருந்து 1970களில் வெளிவந்த ஒரு கலை, இலக்கிய இதழாகும்.
# மாவலி (இதழ்)

## வெளியீடு

- தொழிலாளர் தேசிய சங்கம்
# மாவலி (இதழ்)

## உள்ளடக்கம்

இவ்விதழில் மலையக தோட்டத் தொழிலாளர்கள் பிரச்சினைகள், தோட்டத் தொழிலாளர்கள் தொடர்பான சட்டங்கள், தோட்டத் தொழிலாளர்களின் வாழ்வினை மேம்படுத்த உழைத்தவர்கள் பற்றிய குறிப்புகள், கவிதைகள், துணுக்குகள் போன்ற பல்வேறு அம்சங்கள் உள்வாங்கப்பட்டிருந்தன.
# ஷெல்டன் ரணராஜா

**ஷெல்டன் ரணராஜா** (*Shelton Ranaraja*, நவம்பர் 4, 1926 - ஆகத்து 11, 2011) இலங்கையின் அரசியல்வாதி. கண்டி மாவட்டம், செங்கடகல தொகுதியின் முன்னாள் நாடாளுமன்ற உறுப்பினராகவும் பிரதி நீதியமைச்சராகவும் இருந்தவர். அவரது மரணம்வரை ஷெல்ரன் ரணராஜா தமிழ் மக்களிடையே மிகவும் விருப்புக்குரியவராக இருந்தார்.
# ஷெல்டன் ரணராஜா

## வாழ்க்கைக் குறிப்பு

ஷெல்டன் ரணராஜா கல்கிசை சென். தோமஸ் கல்லூரியின் பழைய மாணவர். இவர் கல்லூரியின் பிரபல விளையாட்டு வீரராகவும் கிரிக்கெட், குத்துச்சண்டை, நீச்சல் ஆகியவற்றில் பரிசில்கள் பெற்றவராகவும் விளங்கினார். இவர் கொழும்பு சட்டக் கல்லூரியில் படித்த போது, கல்லூரியின் துடுப்பாட்ட அணிக்கு தலைவராக இருந்துள்ளனர். இவர் பல ஆண்டுகளாக கண்டி வழக்குரைஞர்கள் துடுப்பாட்ட அணியின் தலைவராக இருந்துள்ளார். மத்திய மாகாண துடுப்பாட்டச் சங்கத்தின் தலைவர், கண்டி மாவட்ட துடுப்பாட்டச் சங்கத்தின் தலைவர் ஆகிய பதவிகளை பல ஆண்டுகளாக இவர் வகித்துள்ளார்.
# ஷெல்டன் ரணராஜா

## அரசியலில்

சட்டக் கல்லூரிப் படிப்பை முடித்துக் கொண்ட பின் ஷெல்ரன் ரணராஜா கண்டியில் வெற்றிகரமான வழக்குரைஞராக தன்னை நிலை நிறுத்திக்கொண்டார். 1960 இல் புதிதாக அமைந்த செங்கடகல தொகுதி நாடாளுமன்ற உறுப்பினராக தெரிவு செய்யப்பட்டதன் மூலம் இவர் அரசியலில் நுழைந்தர். ஸ்ரீலங்கா சுதந்திரக் கட்சி சார்பில் போட்டியிட்ட இவர், 25 மேலதிக வாக்குகள் மூலமே நாடாளுமன்ற உறுப்பினராக தெரிவு செய்யப்பட்டார். வாக்குகளை மீள எண்ணக்கோரி மனுவொன்று தாக்கல் செய்யப்பட்டது. இரண்டாவது தடவையாக வாக்குகள் எண்ணப்பட்டபோது 30 மேலதிக வாக்குகளால் அவர் வெற்றிபெற்றதாக அறிவிக்கப்பட்டார்.  
தாராளவாத சனநாயகவாதியான இவர், 1964 இல் லேக் ஹவுஸ் பத்திரிகை நிறுவனத்தை தேசிய மயமாக்கும் ஸ்ரீலங்கா சுதந்திரக் கட்சி - லங்கா சமசமாஜக் கட்சி கூட்டரசாங்கத்தின் முயற்சியை விரும்பவில்லை. லேக்ஹவுஸ் பத்திரிகை நிறுவனத்தை அரசாங்கம் பொறுப்பேற்பது தொடர்பான பிரேரணையை எதிர்த்து வாக்களித்த சிறிமாவோ பண்டாரநாயக்காவின் அரசாங்கத்தை சேர்ந்த 14 நாடாளுமன்ற உறுப்பினர்களில் இவரும் ஒருவர். இந்த பிரேரணை ஒரு வாக்கினால் தோற்கடிக்கப்பட்டது. இதனால் நாடாளுமன்றம் கலைக்கப்பட்டு 1965 இல் பொதுத் தேர்தல் நடத்தப்பட்டது.
# ஷெல்டன் ரணராஜா

## ஐக்கிய தேசியக் கட்சியில் இணைதல்

இதன்பின் சிறிது காலம் இவர் தீவிர அரசியலிலிருந்து விலகி சட்டத் தொழிலில் முழுதாக ஈடுப்பட்டார். டட்லி சேனாநாயக்காவின் மரணத்தை தொடர்ந்து 1973 இல் ஜே. ஆர். ஜெயவர்த்தனா ஐக்கிய தேசியக் கட்சியின் தலைமைப் பொறுப்பை ஏற்றபின் ஐ.தே.க.வில் சேர்ந்து அரசியலில் ஈடுபடும்படி ஷெல்டனுக்கு அழைப்பு விடுக்கப்பட்டது. இதனை ஏற்றுக்கொண்ட இவர், செங்கடகல தொகுதியின் கட்சி அமைப்பாளராக நியமிக்கப்பட்டார். 1977 பொதுத் தேர்தலில் இவர் பண்டாரநாயக்க குடும்பத்தினரின் நெருங்கிய உறவினரான செல்வாக்குமிக்க அநுரத்த ரத்வத்தையை எதிர்த்துப் போட்டியிட்டு வெற்றி பெற்றார். ரணராஜா 17,972 வாக்குகளைப் பெற அனுருத்த ரத்வத்தை 12,381 வாக்குகளைப் பெற்றார்.  
ஷெல்டன் முதலில் கே. டபிள்யூ. தேவநாயகத்தின் கீழ் பிரதி நீதி அமைச்சராக நியமிக்கப்பட்டார். பின்னர் இவர் நிசங்க விஜேரத்தினவின் கீழ் பிரதியமைச்சராக நியமிக்கப்பட்டார்.  
ரணராஜா, 1988 இன் பின் தீவிர அரசியலிலிருந்து விலகினார். இவருக்கு ஐந்து பெண் பிள்ளைகள். இவருடைய மனைவி சந்திரா கண்டியின் முதல் பெண் முதல்வராக இருந்தார். ரணராஜா தனது இறுதிக்கட்டத்தில் புற்று நோயினால் பாதிக்கப்பட்டு 2011 ஆகத்து 11 இல் காலமானார்.
# மின்மினி (கொழும்பு சிற்றிதழ்)

**மின்மினி** கொழும்பிலிருந்து 1990களில் வெளிவந்த ஒரு கலை, இலக்கிய மாத இதழாகும். தனி இதழின் விலை ரூபாய் 10.00
# மின்மினி (கொழும்பு சிற்றிதழ்)

## உள்ளடக்கம்

இவ்விதழில் இளம்தலைமுறையினருக்கு ஏற்புடைய ஆக்கங்களுக்கு கூடிய முக்கியத்துவம் வழங்கப்பட்டிருந்தது. கவிதைகள், சிறுகதைகள், துணுக்குகள், விளையாட்டுச் செய்திகள், கின்னஸ் சாதனைகள், நாடுகள் அறிமுகம், டாக்டரைக் கேளுங்கள் போன்ற பல்சுவை அம்சங்கள் இடம்பெற்றிருந்தன.
# ஹிப்போவின் மோனிக்கா

**புனித மோனிக்கா** (331 – 387) ஒரு கிறித்தவ புனிதராவார். இவர் புனிதரும் மறைவல்லுநருமான புனித ஹிப்போவின் அகுஸ்தீனுடைய தாயுமாவார். புனித ஹிப்போவின் அகுஸ்தீன் எழுதிய தன்வரலாற்று நூலில் (Confessions) தம் மனமாற்றம் பற்றி எழுதுவதோடு அந்த மனமாற்றத்துக்குத் துணைபுரிந்த தன் அன்னையாகிய மோனிக்காவின் புனிதத்தையும் வெகுவாகவே போற்றியுள்ளார்.  
(சுமார் 1700-இல் செய்யப்பட்டது)]]
# ஹிப்போவின் மோனிக்கா

## வாழ்க்கைக் குறிப்பு

மோனிக்காவின் பெயரிலிருந்து அவர் பேர்பர் இனத்தவர் என நம்பப்படுகின்றது. இவர் இளவயதிலேயே பத்ரீசியஸ் என்னும் பாகாலைச் சார்ந்தவருக்கு திருமணமானவர். பத்ரீசியஸ் அல்சீரியாவில் அரசு சார்ந்த பதவி வகித்து வந்தார். பத்ரீசியஸ் பெயரளவில் மட்டுமே இறை நம்பிக்கை உடையவராய் இருந்தார். இதனால் கிறித்தவரான மோனிக்காவின் மணவாழ்வு அமைதியின்றி இருந்தது.  
இவர்களுக்கு மூன்று பிள்ளைகள். மூத்தவர் அகுஸ்தீன், இரண்டாமவர் நவீஜியஸ், மூன்றாவது பெண் குழந்தை பெர்பெத்துவா. தன் கணவரின் அனுமதி கிடைக்காததால் இவர்களுக்கு மோனிக்காவால் திருமுழுக்கு கொடுக்க இயலவில்லை. இளவயதினில் அகுஸ்தீன் நோய்வாய்ப்பட்ட போது, திருமுழுக்கு கொடுக்க இணங்கினாலும், உடல் நலம் தேறிய போது, பத்ரீசியஸ் தன் மனதை மாற்றிக்கொண்டார்.  
அகுஸ்தீன் மதாருஸ் நகருக்கு கல்விகற்க அனுப்பப்பட்டார். இவ்வேளையில் பத்ரீசியஸ் மனமாறி கிறித்தவரானார். பத்ரீசியஸ் மனமாறிய சில நாட்களிலேயே இறந்தார். அதன் பின் மோனிக்கா மறு மணம் புரியவில்லை. கார்தேஜ் நகருக்கு கல்விகற்க சென்ற அகுஸ்தீன், ஒழுக்கமற்ற வாழ்வை வாழத் தொடங்கினார்.  
அங்கே அகுஸ்தீன் மனிக்கேய கொள்கையைத் தழுவி தம் தாயாரை மனம் நோகச் செய்தார். மகனுடைய போக்கினால் வேதனையுற்ற மோனிக்கா கிறித்தவ சமயத் தலைவராகிய ஒரு புனித ஆயரிடம் சென்று ஆலோசனை கேட்டர். அவர் மோனிக்காவிடம், "இவ்வளவு கண்ணீர் வழிந்தோடக் காரணமாக இருந்த மகன் ஒருநாள் மனம் திரும்புவார்" என்று கூறிய சொற்கள் வரலாற்றில் சிறப்புப் பெற்றவை.  
அகுஸ்தீன் அன்றைய உலகின் கலாச்சார மையமாக இருந்த உரோமை நகருக்கு யாரிடமும் சொல்லாமல் பயணமாகிச் சென்றார். இதை அறிந்த மோனிக்கா மகனைத் தேடி உரோமைக்குச் சென்றார். அதற்குள் அகுஸ்தீன் மிலான் சென்றுவிட்டார். அங்கேயும் மோனிக்கா மகனைப் பின்தொடர்ந்தார். மிலான் நகர ஆயரான அம்புரோசுவினால் மன மாற்றம் அடைந்த அகுஸ்தீன், 17-வருட எதிர்ப்புக்குப் பின் திருமுழுக்கு பெற்றார். அகுஸ்தீன் எழுதிய தன்வரலாற்று நூலாகிய "Confessions" என்னும் புத்தகத்தில் தம் இளமைக்கால அனுபவங்களையும் தாம் தவறான வழியில் சென்றதையும் பின் தன் தாயின் இறை வேண்டுதலால் மனம் மாறியதையும் விரிவாக வடித்துள்ளார்.
# ஹிப்போவின் மோனிக்கா

## இறப்பு

இத்தாலி நாட்டை விட்டு ஆப்பிரிக்காவுக்குப் பயணமாகச் செல்லுவதற்கு அகுஸ்தீனும் மோனிக்காவும் உரோமை நகரின் துறைமுகமாகிய ஓஸ்தியா நகரில் காத்திருந்தபோது மோனிக்கா நோய்வாய்ப்பட்டு உயிர்துறந்தார். ஓஸ்தியா நகரிலேயே அவர் அடக்கம் செய்யப்பட்டார். அவரது கல்லறை சிறிதுகாலம் கவனிப்பாரற்றுக் கிடந்தாலும், 6ஆம் நூற்றாண்டில் மோனிக்காவின் மீப்பொருள்கள் ஓஸ்தியாவில் புனித அவுரா என்பவர் கோவிலுக்குக் கொண்டுசெல்லப்பட்டு அங்கு புனித அவுரா கல்லறை அருகே மோனிக்கா அடக்கம் செய்யப்பட்டார். அக்கல்லறையில் பதிக்கப்பட்ட கல்லின் பகுதி, பொறிக்கப்பட்ட செய்தியோடு 1945இல் கண்டெடுக்கப்பட்டது.  
13-ஆம் நூற்றாண்டில் இவரின் பக்தி பரவ ஆரம்பித்ததால், இவருக்கு விழா நாள் 4 மே-இல் கொண்டாடப்பட்டது. 1430-இல் திருத்தந்தை ஐந்தாம் மார்ட்டின் இவரின் மீப்பொருட்களை உரோமைக்குக் கொண்டுவரச்செய்தார். வரும் வழியிலேயே பல புதுமைகள் நிகழ்ந்ததென்பர். இப்போது, புதிய நாள்காட்டியின்படி, மோனிக்காவின் திருவிழா ஆகத்து 27ஆம் நாள் (புனித அகுஸ்தீனின் திருவிழாவுக்கு முந்தின நாள்) கொண்டாடப்படுகிறது.  
ஐக்கிய அமெரிக்க நாடுகளின் கலிபோர்னியா மாநிலத்தில் சாந்தா மோனிக்கா நகரத்திற்கு இவரின் பெயரிடப்பட்டிருக்கின்றது என்பது குறிப்பிடத்தக்கது.
# டோனி பித்தேய்

**அந்தோணி ஜான் பித்தே** (*Anthony John Pithey*)(17 ஜூலை 1933 - 17 நவம்பர் 2006), தென்னாப்பிரிக்க அணியின் துடுப்பாட்டக்காரர். இவர் 17 தேர்வுத் துடுப்பாட்டப் போட்டிகளிலும், 124 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1957 - 1965 ஆண்டுகளில், தென்னாப்பிரிக்க தேசிய அணிக்காக பதினேழு தேர்வுத் துடுப்பாட்டப் போட்டிகளில் விளையாடினார். இவர் உரோடீசியாவுக்காக 65 போட்டிகளில் விளையாடினார். 34 முறை அணிக்குத் தலைமை தாங்கினார்.
# ஜாக் பிளிம்சால்

**ஜாக் பிளிம்சால்** (*Jack Plimsoll*, பிறப்பு: அக்டோபர் 27 1917, இறப்பு: நவம்பர் 15 1999), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 39 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1947 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# கிரகாம் பொலொக்

**கிரகாம் பொலொக்** (*Graeme Pollock*, பிறப்பு: பிப்ரவரி 27 1944), தென்னாப்பிரிக்க அணியின் துடுப்பாட்டக்காரர்.இவர் துடுப்பாட்டக் குடும்பத்தில் இருந்து வந்தவர் ஆவார். இவர் 23 தேர்வுத் துடுப்பாட்டப் போட்டியிலும் , 262 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1963 -1970 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.  
பொல்லாக் கிரே உயர்நிலைப் பள்ளியில் பயின்றார் . அது போர்ட் எலிசபெத்தில் உள்ள ஒரு குறிப்பிடத்தகுந்த விளையாட்டுப் பள்ளி ஆகும் . இங்கு அவருக்கு சசெக்ஸ் துடுப்பாட்ட அணியின் தொழில்முறை பயிற்சியாளரான ஜார்ஜ் காக்ஸ் பயிற்சியளித்தார் . தனது 9 ஆம் வயதில் கிரே தனது முதல் போட்டியில் இறுதிவரை ஆட்டமிழக்காமல் 117 ஓட்டங்கள் எடுப்பதற்கு முன்பாக பந்துவீச்சில் அனைத்து பத்து இழப்புகளையும் கைப்பற்றினார். அந்தப் போட்டியில் அவர் ஒரு ஆறு ஓட்டத்தினை பக்கத்தில் இருந்த கல்லறையில் அடித்தார் . பின்னர் அந்தப் பந்தை தானே எடுக்க வேண்டியிருந்தது. பள்ளி முதல் லெவன் அணியின் சுழற்பந்து வீச்சாளராக தனது முதல் போட்டிக்கு தேர்வு செய்யப்பட்டார், ஐந்து ஓட்டங்களை விட்டுக் கொடுத்து ஆறு இழப்புகளை வீழ்த்தினார். 15 ஆம் வயதில், தென்னாப்பிரிக்காவின் பள்ளி மாணவர்களைப் பிரதிநிதித்துவப்படுத்த பொல்லாக் தேர்ந்தெடுக்கப்பட்டார்.
# கிரகாம் பொலொக்

## ஆரம்பகால வாழ்க்கை

பொல்லாக் பிப்ரவரி 27, 1944 அன்று தென்னாப்பிரிக்க ஒன்றியம், நடால் மாகாணம், டர்பனில் ஒரு ஸ்காட்டிஷ் குடும்பத்தில் பிறந்தார். அவரது தாத்தா ஒரு பிரஸ்பைடிரியன் மந்திரி ஆவார். அவரது தந்தை ஆண்ட்ரூ, ஆரஞ்ச்ய் ஃப்ரீ ஸ்டேட் துடுப்பாட்ட அணியின் முன்னாள் முதல் தர கிரிக்கெட் வீரர் மற்றும் *கிழக்கு மாகாண ஹெரால்டு* ஆசிரியராக இருந்தார். இளைஞனாக இருந்த போது, பொல்லாக் *லிட்டில் டாக்* என்ற புனைப்பெயரைப் பெற்றார்: 1960 ஆம் ஆண்டில், 16 வயதில், கிரே உயர்நிலைப் பள்ளியில் பயின்று கொண்டிருந்த போது, பொல்லாக் கிழக்கு மாகாணத்திற்குத் தேர்வு செய்யப்பட்டார். பார்டர் அணிக்கு எதிரான முதல் தரத் துடுப்பாட்டப் போட்டியில் இவர் அறிமுகமானார்.கிழக்கு லண்டனில் உள்ள ஜான் ஸ்மட்ஸ் மைதானத்தில் நடைபெற்ற இந்தப் போட்டியில் 54 ஓட்டங்கள் எடுத்திருந்த போது இவர் ரன் அவுட் ஆனார். பின்னர் இரண்டாவது ஆட்டப் பகுதியில் இரண்டு இழப்புகளை வீழ்த்தினார். அந்த பருவத்தின் பிற்பகுதியில் அவர் தனது முதல் முதல் தரத் துடுப்பாட்ட நூறினை அடித்தார், டிரான்ஸ்வால் ஆ துடுப்பாட்ட அணிக்கு எதிராக 102 ஓட்டங்கள் எடுத்தார். இதன்மூலம் முதல் தரத் துடுப்பாட்டப் போட்டிகளில் 100 ஓட்டங்கள் அடித்த தென்னாப்பிரிக்க இளையவர் என்ற பெருமையைப் பெற்றார். பொல்லாக் தனது முதல் பருவத்தில் ஈபிக்காக ஐந்து போட்டிகளில் விளையாடி, 48.00 சராசரியில் 384 ஓட்டங்கள் எடுத்தார். 1961 ஆம் ஆண்டில், தனது பெற்றோருடன் பிரிட்டனுக்குச் சென்றபோது, அவர் சசெக்ஸ் இரண்டாம் லெவன் துடுப்பாட்ட அணி உடன் ஆறு போட்டிகளில் விளையாடினார்.  
பொல்லக்கின் தந்தை ஆண்ட்ரூ பொல்லாக் ஸ்காட்லாந்தில் இருந்து குடியேறியவர் ஆவார். இவர் ஆரஞ்சு ஃப்ரீ ஸ்டேட்டிற்காக துடுப்பாட்டம் விளையாடினார். அதே நேரத்தில் அவரது சகோதரர் பீட்டர் பொல்லாக் தென்னாப்பிரிக்காவுக்காக 28 தேர்வுத் துடுப்பாட்டப் போட்டிகளில் விளையாடிய முன்னணி விரைவு வீச்சாளராக இருந்தார். கிரேம் பொல்லக்கின் மகன்களான அந்தோனி பொல்லாக் மற்றும் ஆண்ட்ரூ கிரேம் பொல்லாக் இருவரும் டிரான்ஸ்வால் மற்றும் கடெங்கிற்காக துடுப்பாட்டம் விளையாடினர், அதே நேரத்தில் அவரது மருமகன் ஷான் பொல்லாக் (பீட்டரின் மகன்) 2008 இல் தென்னாப்பிரிக்க தேர்வு அணியில் இருந்து ஓய்வு பெற்றார்.
# பீட்டர் பொலொக்

**பீட்டர் பொலொக்** (*Peter Pollock*, பிறப்பு: சூன் 30 1941), தென்னாப்பிரிக்க அணியின் துடுப்பாட்டக்காரர். இவர் 28 தேர்வுத் துடுப்பாட்டப் போட்டியிலும் , 127 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961 -1970 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஷான் பொலொக்

**ஷான் மெக்லியன் பொலொக்** (***Shaun Maclean Pollock***, பிறப்பு: செப்டம்பர் 16 1973), தென்னாப்பிரிக்க அணியின் முன்னாள் துடுப்பாட்டக்காரர். இவர் 108 தேர்வுத் துடுப்பாட்டப் போட்டிகளிலும் , 303 ஒருநாள் பன்னாட்டுத் துடுப்பாட்டப் போட்டிகளிலும் 186 முதல்தர துடுப்பாட்டப் போட்டிகளிலும், 435 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1995 -2008 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1996 -2008 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார். இவர் தென்னாப்பிரிக்க அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளிலும் அணியின் தலைவராக இருந்துள்ளார். சகலத்துறையரான இவர் அலன் டொனால்டுடன் இணைந்து பல ஆண்டுகள் சிறப்பாகப் பந்துவீசியுள்ளார். 2000முதல் 2003 ஆம் ஆண்டுவரை தென்னாப்பிரிக்கத் துடுப்பாட்ட அணியின் தலைவராகவும், ஆப்பிரிக்க லெவன், உலக லெவன் அகிய அணிகளுக்காகாவும், டால்பின்ஸ் மற்றும் *வார்க்விக்ஷயர்* அணிகளுக்காகவும் விளையாடியுள்ளார். 2003 ஆம் ஆண்டில் சிறந்த துடுப்பாட்ட வீரராக இவரை விசுடன் துடுப்பாட்டாளர்களின் நாட்குறிப்பு அறிவித்தது.  
சனவரி 11,2008 ஆம் ஆண்டில் சர்வதேச துடுப்பாட்டப் போட்டிகளில் இருந்து ஒய்வு பெறுவதாக அறிவித்தார்.பின் பெப்ரவரி 3 இல் தனது 303 ஆவது ஒருநாள் பன்னாட்டுத் துடுப்பாட்டப் போட்டியோடு ஓய்வு பெற்றார். இவர் டர்பனில் உள்ள *நார்த் வுட்* பள்ளியில் பயின்றார்.